CELEX: 62009CN0102
Language: sk
Date: 2009-03-13 00:00:00
Title: Vec C-102/09: Návrh na začatie prejudiciálneho konania, ktorý podal Tribunale di Firenze (Taliansko) 13. marca 2009 — Camar Srl/Presidente del Consiglio dei Ministri

6.6.2009   
            
            
               SK
            
            
               Úradný vestník Európskej únie
            
            
               C 129/7
            
         Návrh na začatie prejudiciálneho konania, ktorý podal Tribunale di Firenze (Taliansko) 13. marca 2009 — Camar Srl/Presidente del Consiglio dei Ministri
   (vec C-102/09)
   2009/C 129/12
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Firenze
   
      Účastníci konania pred vnútroštátnym súdom
   
   
      Žalobkyňa: Camar Srl
   
      Žalovaný: Presidente del Consiglio dei Ministri
   
      Prejudiciálne otázky
   
   
               1.
            
            
               Bránil článok 14 prvého dohovoru z Yaoundé členskému štátu, aby zaviedol vnútroštátnu daň z banánov pochádzajúcich zo Somálska, ktorá sa fakticky neuplatňovala na banány domácej produkcie (ktorých produkcia vôbec neexistovala alebo bola bezvýznamná) a nebola uplatniteľná na žiadny iný druh domáceho ovocia?
               V prípade kladnej odpovede na predchádzajúcu otázku:
            
         
               2.
            
            
               Bránil protokol „Banány“, ktorý tvorí prílohu dohovoru z Lomé, ktorý bol v tom čase účinný, so zreteľom na ustanovenia uvedeného protokolu v spojení s ustanoveniami podobných protokolov, ktoré tvoria prílohy predchádzajúcich dohovorov z Lomé, ale aj článok 5 druhého dohovoru z Yaoundé, vyberaniu dane pri dovozoch somálskych banánov do Talianska uskutočnených v roku 1990, ktorá je v rozpore s článkom 14 prvého dohovoru z Yaoundé?
               V prípade zápornej odpovede:
            
         
               3.
            
            
               Je potrebné domnievať sa, že protokoly týkajúce sa banánov, ktoré tvoria prílohy dohovorov z Lomé, bránili zvýšeniam dane, akou je talianska spotrebná daň z banánov pochádzajúcich zo Somálska, ku ktorým došlo po 1. apríli 1976, bez ohľadu na konkrétny účinok týchto zvýšení dane na vývoz uvedených banánov?